wannaphong/clean_thaiwikipedia huggingface dataset:
# เทศบาลตำบลเมืองพาน
เทศบาลตำบลเมืองพาน เป็นองค์กรปกครองส่วนท้องถิ่นแห่งหนึ่งในตำบลเมืองพาน อำเภอพาน จังหวัดเชียงราย อยู่ห่างจากอำเภอเมืองจังหวัดเชียงรายประมาณ 45 กิโลเมตร ห่างจากที่ว่าการอำเภอพานประมาณ 1.4 กิโลเมตร

 ประวัติ 
เทศบาลตำบลเมืองพาน แรกเริ่มก่อตั้งตามประกาศกระทรวงลงวันที่ 31 สิงหาคม พ.ศ. 2498 โดยจัดตั้งท้องถิ่นซึ่งเป็นที่ว่าการอำเภอพาน ตำบลเมืองพาน อำเภอพาน ขึ้นเป็น สุขาภิบาลเมืองพาน อำเภอพาน จังหวัดเชียงราย โดยให้มีผลตั้งแต่วันที่ 17 กันยายน ปีเดียวกัน โดยครอบคลุมพื้นที่ตำบลบางส่วนของตำบลเมืองพาน

ชุมชนบริเวณสุขาภิบาลเมืองพานนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลเมืองพาน เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 13 กรกฎาคม พ.ศ. 2528 โดยให้มีผลตั้งแต่วันที่ 26 กรกฎาคม ปีเดียวกัน

ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลเมืองพาน จึงเปลี่ยนแปลงฐานะเป็นเทศบาลตำบลเมืองพาน นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น

 ที่ตั้งและอาณาเขต 
เทศบาลตำบลเมืองพาน มีลักษณะพื้นที่ยาวขนานไปกับถนนพหลโยธิน ความยาวด้านทิศเหนือจดทิศใต้ 2.80 กิโลเมตร ความยาวด้านทิศตะวันออกจดทิศตะวันตก ยาว 1.25 กิโลเมตร เป็นที่ราบลุ่ม มีลักษณะเป็นแอ่งกระทะ มีลำน้ำแม่ส้านไหลผ่านเข้ามาในเขตเทศบาล ในอดีตเป็นพื้นที่การเกษตรปลูกข้าวและพืชผักผลไม้ แต่ปัจจุบันพื้นที่การเกษตรกรรมได้ลดจำนวนลงเนื่องจากมีถนนพหลโยธินเป็นเส้นทางคมนาคม และขนส่งที่สะดวกทำให้ประชาชนหันมาประกอบอาชีพค้าขายและรับจ้างมากขึ้น
 ทิศเหนือ ติดต่อกับ บ้านดอยดอนตัน และบ้านใหม่จอมแว่ ขององค์การบริหารส่วนตำบลเมืองพาน อำเภอพาน จังหวัดเชียงราย
 ทิศใต้ ติดต่อกับ บ้านป่ากว๋าวเหนือ ขององค์การบริหารส่วนตำบลเมืองพาน อำเภอพาน จังหวัดเชียงราย
 ทิศตะวันออก ติดต่อกับ บ้านเด่น และบ้านทุ่ง ขององค์การบริหารส่วนตำบลเมืองพาน อำเภอพาน จังหวัดเชียงราย
 ทิศตะวันตก ติดต่อกับ บ้านหนองบัว ขององค์การบริหารส่วนตำบลเมืองพาน อำเภอพาน จังหวัดเชียงราย
 การปกครอง 
เทศบาลตำบลเมืองพาน ครอบคลุมพื้นที่บางส่วนของตำบลเมืองพาน อำเภอพาน จังหวัดเชียงราย จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 ได้แก่

 หมู่ที่ 1 บ้านเด่น ตำบลเมืองพาน (บางส่วน)
 หมู่ที่ 2 บ้านดอยดอนตัน ตำบลเมืองพาน (บางส่วน)
 หมู่ที่ 8 บ้านทุ่ง ตำบลเมืองพาน (บางส่วน)
 หมู่ที่ 12 บ้านเก่า ตำบลเมืองพาน
 หมู่ที่ 16 บ้านฮ่องหลง ตำบลเมืองพาน
 หมู่ที่ 17 บ้านป่ากว๋าวใต้ ตำบลเมืองพาน (บางส่วน)

 ประชากร 
เทศบาลตำบลเมืองพาน มีจำนวนประชากรทั้งหมด 6,603 คน โดยแยกได้ดังนี้
ชุมชนตำบลหมู่ที่ชายหญิงประชากรครัวเรือน(คน)(คน)(คน) พ.ศ. 2562ประชากรรายหมู่บ้าน เขตท้องถิ่นเทศบาลตำบลเมืองพาน (ตำบลเมืองพาน) พ.ศ. 2562(หลัง)**ทะเบียนบ้านกลางเมืองพาน -4042822เด่น (บางส่วน)เมืองพาน11,7992,0983,8972,400ดอยดอนตัน (บางส่วน)เมืองพาน228265417ทุ่ง (บางส่วน)เมืองพาน8998518451เก่าเมืองพาน127237851,508688ฮ่องหลงเมืองพาน16364455819307ป่ากว๋าวใต้ (บางส่วน)เมืองพาน1728315915รวม-3,0813,5226,6033,480
# อินเตอร์สเตต 15
อินเตอร์สเตต 15  เป็นทางหลวงระหว่างรัฐของสหรัฐ หรือที่เรียกว่าอินเตอร์สเตต ซึ่งเป็นอินเตอร์สเตตที่ยาวเป็นอันดับที่ 10 และยาวเป็นอันดับที่ 4 หากนับเฉพาะอินเตอร์สเตตที่วางตัวในแนวเหนือใต้ อินเตอร์สเตต 15 มีเส้นทางผ่านรัฐมอนแทนาตั้งแต่พรมแดนระหว่างสหรัฐกับแคนาดา ผ่านรัฐไอดาโฮ ยูทาห์ แอริโซนา เนวาดา และสิ้นสุดที่เมืองแซนดีเอโก รัฐแคลิฟอร์เนีย ใกล้กับพรมแดนประเทศเม็กซิโก เมืองสำคัญที่ทางหลวงสายนี้ผ่านได้แก่ บิวท์ ในรัฐมอนแทนา ซอลต์เลกซิตีในรัฐยูทาห์ และลาสเวกัส รัฐเนวาดา

 ภาพ
# กาลิ
ซานเตียโกเดกาลิ  หรือ กาลิ เป็นเมืองทางตะวันตกของประเทศโคลอมเบีย เป็นเมืองหลักของจังหวัดบาเย เดล เกากา มีประชากร 2.5 ล้านคน เป็นเมืองใหญ่เป็นอันดับ 3 ของประเทศ รองจากโบโกตาและเมเดยิน เป็นหนึ่งในเมืองที่มีการเจริญเติบโตด้านเศรษฐกิจและโครงสร้างพื้นฐานเร็วที่สุดในประเทศ เนื่องด้วยสถานที่ตั้งทางภูมิศาสตร์ เมืองก่อตั้งเมื่อวันที่ 25 กรกฎาคม ค.ศ. 1536 โดยเซบัสเตียน เด เบลัลกาซาร์ นักเดินทางชาวสเปน
# ฮอร์เซนส์
ฮอร์เซนส์ (, IPA: [ˈhɒːsn̩s]) เป็นเมืองในประเทศเดนมาร์ก เป็นเมืองท่าทางทะเล ตั้งอยู่ทางตะวันออกของคาบสมุทรจัตแลนด์ บริเวณก้นอ่าวของฮอร์เซนส์ฟยอร์ดในไวเลเคาน์ตี เมืองมีประชากร 54,450 คน และเทศบาลเมืองมีประชากร 83,598 คน (ข้อมูลวันที่ 1 มกราคม ค.ศ. 2012) เมืองมีบริษัทอีเลกทรอนิกส์และบริษัทกราฟิกหลายแห่ง มีพิพิธภัณฑ์อุตสาหกรรมแห่งเดียวของประเทศตั้งอยู่
# เอส โคล่า
เอส โคล่า  เป็นเครื่องดื่มโคล่าในประเทศไทย ซึ่งผลิตและจัดจำหน่ายโดยบริษัท เสริมสุข จำกัด (มหาชน) ทดแทนเป๊ปซี่ที่แยกออกมาผลิตเองเป็นเอกเทศ และเปิดตัวสินค้าอย่างเป็นทางการตั้งแต่วันที่ 2 พฤศจิกายน พ.ศ. 2555

 ประวัติ 
แต่เดิม บมจ.เสริมสุข เป็นผู้ได้รับสิทธิในการผลิตและจัดจำหน่ายเครื่องดื่มโคลา ภายใต้เครื่องหมายการค้าเป๊ปซี่ในประเทศไทย จากเป๊ปซีโค อินค์. สหรัฐอเมริกา โดยก่อตั้งโรงงานขนาดย่อมแห่งแรก ขึ้นบนเนื้อที่ราว 4 ไร่ บริเวณริมถนนสีลม และเริ่มการจัดจำหน่ายเป็นครั้งแรก ในเวลาเช้าของวันที่ 18 มีนาคม พ.ศ. 2496 ทว่าหลังจากดำเนินธุรกิจร่วมกันมาเป็นเวลาถึง 59 ปี ในที่สุดเมื่อวันที่ 31 มีนาคม พ.ศ. 2555 บริษัทแม่เป๊ปซีโค อินค์. ก็ยุติการต่อสัญญาร่วมทุน, เช่าลิขสิทธิ์การผลิตและจัดจำหน่ายเป๊ปซีกับ บมจ.เสริมสุข เป็นผลให้สัญญาดังกล่าวสิ้นสุดลงในวันที่ 31 ตุลาคม พ.ศ. 2555 โดยเป๊ปซีโค อินค์. จัดตั้งบริษัท เป๊ปซี-โคล่า (ไทย) เทรดดิง จำกัด ขึ้นเพื่อดำเนินธุรกิจการผลิตและจัดจำหน่าย เครื่องดื่มเป๊ปซี่ในประเทศไทยอย่างต่อเนื่อง ตั้งแต่ 1 พฤศจิกายน พ.ศ. 2555'เป๊ปซี่' ลงทุน1.84หมื่นล้าน หลังจบสัญญา 'เสริมสุข' , 25 ตุลาคม 2555, ข่าวกรุงเทพธุรกิจ.

ดังนั้น บมจ.เสริมสุข จึงเปลี่ยนไปใช้ชื่อเครื่องหมายการค้าใหม่ว่า เอส (est) โดยใช้สูตรการผลิตที่คิดค้นขึ้นใหม่ พร้อมกับปรับปรุงอัตลักษณ์ใหม่ทั้งหมด โดยมีพิธีเปิดตัวสินค้า และเริ่มต้นการจัดจำหน่ายอย่างเป็นทางการ เมื่อวันศุกร์ที่ 2 พฤศจิกายน พ.ศ. 2555 โดยจัดประเภทสินค้าเป็น 4 รูปแบบหลักคือ ขวดแก้ว (ขนาด 250 มิลลิลิตร และ 12 ออนซ์), ขวดพลาสติก (ขนาด 455, 480 มิลลิลิตร และ 1 ลิตร), กระป๋อง (ขนาด 325 มิลลิลิตร) และ ตู้กดเครื่องดื่ม (Post Mix) พร้อมกันนั้น ยังเปิดเผยผู้นำเสนอสินค้า (Presenters) ชุดใหม่จำนวน 3 คนประกอบด้วย สุกฤษฎิ์ วิเศษแก้ว (บี้), ภาคิน คำวิลัยศักดิ์ (โตโน่) และ พิรัชต์ นิธิไพศาลกุล (ไมค์)เปิดตัวแล้ว เอส est น้ำอัดลมน้องใหม่ พร้อมวางขาย 7 ขนาด , 2 พฤศจิกายน 2555, ข่าวเอ็มไทย.

 ผลิตภัณฑ์ 
 เอส โคล่า 
 เอส โคล่า
 เอส โคล่าไม่มีน้ำตาล [เริ่มวางจำหน่ายในปี พ.ศ. 2556]

 เอสเพลย์ 
 สตรอเบอร์รี่, ส้ม, เลมอนไลม์ (Est Clear) และ ครีมโซดา [เริ่มวางจำหน่ายในปี พ.ศ. 2556]
 ลิ้นจี่แพร์ [เริ่มวางจำหน่ายในปี พ.ศ. 2558]
 เกรปเบอร์รี่ [เริ่มวางจำหน่ายในปี พ.ศ. 2559]
 ฮาวายเอี้ยน พั้นช์ [เริ่มวางจำหน่ายในปี พ.ศ. 2560]
 แมงโก้บิงชู และ เมลอนบิงชู [เริ่มวางจำหน่ายในปี พ.ศ. 2561]
 พิงค์บอมบ์ และ กามิกาเซ่ [เริ่มวางจำหน่ายในปี พ.ศ. 2562]
 ซอลตี้ ลิ้นจี่ และ เยลลี่เชค [เริ่มวางจำหน่ายในปี พ.ศ. 2564]
 โคโคแมนซี่ [จำหน่ายในช่วง Squid Game 2]
# อธิปพัฒน์ พรอริยสมบัติ
อธิปพัฒน์ พรอริยสมบัติ (ชื่อเดิม: ประวิทย์ ชินเวศยวงศ์; 3 พฤศจิกายน พ.ศ. 2516 ID NUMBER NAME - TITLE COUNTRY JUL05 GAMES   —) เจ้าของฉายา วิทย์ ปากน้ำ เป็นนักหมากรุกสากลชาวไทย ผู้ซึ่งครองตำแหน่งแชมป์ประเทศไทยในปี พ.ศ. 2551 THAILAND - Echesspedia  และ 2553 โดยได้เป็นตัวแทนทีมชาติไทยเข้าแข่งขันในโอลิมปิกหมากรุกสากลครั้งที่ 38 รวมถึงครั้งที่ 39 Atippat Pornariyasombat chess games - 365Chess.com The chess games of Atippat Pornariyasombat  ซึ่งทางสมาพันธ์หมากรุกโลกได้จัดให้เขาอยู่ในอันดับที่ 16 ของประเทศPornariyasombat, Atippat FIDE Chess Profile - Players Arbiters  นอกจากนี้ เขายังเป็นผู้ฝึกสอนให้แก่นักกีฬาผู้เข้าแข่งขันรายการหมากรุกสากลเยาวชนชิงแชมป์โลกด้วยเช่นกัน

 ประวัติ 
อธิปพัฒน์เข้าแข่งขันหมากรุกสากลในรายการระดับประเทศและระดับโลกหลายรายการ อาทิ โอลิมปิกหมากรุกสากลครั้งที่ 38 ใน พ.ศ. 2551 ที่เดรสเดิน ประเทศเยอรมนีAtippat Pornariyasombat, FIDE Id 6200516  รวมถึงวันที่ 1 เมษายน พ.ศ. 2552 เขาได้เข้าแข่งขันในรายการหมากรุกสากลไทยแลนด์โอเพ่น 2009 แต่เป็นฝ่ายแพ้ต่อนักหมากรุกชาวอินเดียในรอบที่ 5 The Hindu : Sport / Chess : Deep Sengupta holds Short   และในวันที่ 16 สิงหาคม พ.ศ. 2552 เขาเข้าแข่งขันรายการหมากรุกสากลชิงชนะเลิศประจวบคัพ 2009  ที่ซึ่งเขาเป็นผู้ชนะอันดับ 1 ของรายการTCA Prajuab Cup - Bangkok Chess Club  สมาคมหมากรุกสากลแห่งประเทศไทย  เขายังมีผลงานที่น่าสนใจในการแข่งขันหมากรุกสากลในรายการไทยแลนด์โอเพ่น ที่จัดขึ้นในวันที่ 16 เมษายน พ.ศ. 2553 ที่โรงแรมเซ็นจูรี่พาร์ค ซึ่งเขาเป็นฝ่ายชนะภูมิพงศ์ วิวรรธนะเดช ในรอบที่ 5  และในเดือนตุลาคมของปีเดียวกันนี้ เขาได้เข้าแข่งขันโอลิมปิกหมากรุกสากลครั้งที่ 39 ในฐานะทีมชาติไทยTeam-Composition with round-results - Open - Chess-Results
# บุญสืบ แซ่เฮง
บุญสืบ แซ่เฮง หรือ เซียนแหว่งแวดวงราชภัฏ : ข่าวสดออนไลน์ (13 พฤศจิกายน พ.ศ. 2509ID NUMBER NAME - TITLE COUNTRY JUL05 GAMES   –) เป็นทั้งนักกีฬาหมากรุกสากลและหมากรุกไทย ผู้ครองตำแหน่งแชมป์หมากรุกไทยแลนด์โอเพ่น 2 สมัย ตลอดจนเป็นตัวแทนทีมชาติไทยเข้าแข่งขันโอลิมปิกหมากรุกสากลครั้งที่ 35, 36, 37 และ 38The chess games of Boonsueb Saeheng  รวมถึงเป็นแชมป์หมากรุกชิงแชมป์ประเทศไทยครั้งที่ 4 ใน พ.ศ. 2552 ซึ่งทางสมาพันธ์หมากรุกโลกได้จัดให้เขาอยู่ในอันดับ 5 ของประเทศ สำหรับผู้ที่สร้างผลงานอย่างต่อเนื่องSaeheng, Boonsueb FIDE Chess Profile - Players Arbiters Trainers 

 ประวัติ 
บุญสืบ แซ่เฮง หรือ "เซียนแหว่ง" เป็นแชมป์การแข่งขันหมากรุกสากลและหมากรุกไทยในการแข่งขันหลายรายการ เดือนธันวาคม พ.ศ. 2543 เขาได้เข้าแข่งขันหมากรุกไทยรายการศึกนครสวรรค์ 2000 โดยรายการดังกล่าวเป็นการรวมนักหมากรุกระดับยอดฝีมือของประเทศ ที่ซึ่งเขาได้อันดับ 3 จากการแข่งขันนี้ รวมถึงเป็นแชมป์การแข่งขันกระชับมิตรนัดพิเศษของรายการ "mai Invitational Chess Championship 2005" ใน พ.ศ. 2548 รวมถึงในวันที่ 1 พฤศจิกายน พ.ศ. 2552 ได้มีการจัดการแข่งหมากรุกไทยในช่วงเทศกาลลอยกระทง ณ บริเวณเขื่อนท่าน้ำนนท์ ที่ซึ่งบุญสืบได้เข้าแข่งขันโดยได้พบกับนคร ตรีสอาด โดยมีผู้ชมการแข่งขันนี้เป็นจำนวนมาก และทั้งคู่ต่างแข่งขันอย่างจริงจัง ส่งผลให้ใช้เวลาในการแข่ง 2 ชั่วโมง ซึ่งทั้งคู่เสมอกันในการแข่งครั้งนี้เก็บตกหมากรุกท่าน้ำนนท์ เซียนแหว่งผงาดแชมป์อีกหน

ส่วนในเดือนกุมภาพันธ์ พ.ศ. 2554 เขาได้เข้าแข่งขันรายการหมากรุกไทยภูเก็ตออนออนโอเพ่น ครั้งที่ 2 และเป็นผู้ครองตำแหน่งชนะเลิศในประเภทบุคคลทั่วไป ก“บุญสืบ แซ่เฮง” คว้ารางวัลชนะเลิศ หมากรุกไทยภูเก็ตออนออนโอเพ่น ครั้งที่ 2 รวมถึงเป็นแชมป์หมากรุกไทยขององค์กรบริหารจังหวัดขอนแก่น ประจำปี 2555 ในรุ่นประชาชนทั่วไปเซียนแหว่งโขกเจ๋งแชมป์หมากรุกอบจ.ขอนแก่น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๑, ๙ มกราคม ๒๕๕๘
# แบนแดร์แอบบอส
แบนแดร์แอบบอส (,) เป็นเมืองท่าและเมืองหลักของจังหวัดโฮร์โมซกอน บนชายฝั่งตอนใต้ของประเทศอิหร่าน ริมอ่าวเปอร์เซีย บริเวณช่องแคบฮอร์มุซ ซึ่งเป็นสถานที่ตั้งของกองทัพเรืออิหร่าน จากข้อมูล พ.ศ. 2559 เมืองนี้มีประชากร 526,648 คน

 ภูมิประเทศ 
 ภูมิอากาศ 

 ภาษา 

ผู้คนดั้งเดิมในแบนแดร์แอบบอสพูดสำเนียงแบนแดรี (بندری) ซึ่งมีความคล้ายกับภาษาอาโชมี และต่างจากภาษาเปอร์เซียใหม่ แบนแดรีมีคำยืมจากภาษาในยุโรป (เช่น tawāl, "ผ้าขนหนู") และภาษาอาหรับบางส่วน (เช่น atā [اتى], "เพื่อมา"), เปอร์เซีย และบาโลจ
# จิระภาคย์ ปิติโรจน์จิรธร
จิระภาคย์ ปิติโรจน์จิรธร  เกิดปี พ.ศ. 2520 เป็นนักหมากรุกสากลผู้ครองตำแหน่งแชมป์ปี 2551 รวมถึงเป็นแชมป์หมากรุกสากลประเภทเกมเร็วปี 2552 การแข่งขันหมากรุกสากล... และตัวแทนทีมชาติไทยเข้าแข่งขันโอลิมปิกหมากรุกสากลครั้งที่ 38, 39 และ 40 The chess games of Jirapak Pitirotjirathon  ที่ซึ่งทางสมาพันธ์หมากรุกโลกได้จัดให้เขาเป็นนักหมากรุกสากลอันดับ 2 ของประเทศPitirotjirathon, Jirapak FIDE Chess Profile - Players Arbiters Trainers 

 ประวัติ 
จิระภาคย์ ปิติโรจน์จิรธร เป็นตัวแทนทีมชาติไทยเข้าแข่งขันรายการไทยแลนด์โอเพนเชสแชมเปี้ยนชิพ 2552 ซึ่งรายการดังกล่าวมีนักหมากรุกชั้นนำจากทั่วโลกร่วมแข่งขันกว่า 37 ประเทศการแข่งขัน ไทยแลนด์ โอเพน เซส แชมป์เปี้ยนชิฟ 2552 ได้ทำพิธีเปิดอย่างเป็นทางการ ที่เมืองพัทยา โดยมีผู้เข้าร่วมแข่งขันกว่า 38 ประเทศทั่วโลกBuraphanews.com - แข่งขันชิงแชมป์หมากรุกโลกที่พัทยา รวมถึงเป็นนักหมากรุกระดับฟีเดมาสเตอร์เรตติงตัวแทนทีมชาติไทยเข้าแข่งขันหมากรุกสากลเอเชียนอินดอร์เกมส์ ครั้งที่ 3 ที่ซึ่งเขาได้รับการฝีกสอนจากดราเซ็น เซอร์เม็ค ผู้เป็นนักกีฬาทีมชาติสโลวีเนียสายเลือดโครเอเชีย

จิระภาคย์มีผลงานที่น่าสนใจจากแข่งขันรายการไทยแลนด์โอเพ่น 2010 ที่ซึ่งเขาเสมอราฟ สตีลเบช นักหมากรุกชาวเยอรมัน ในรอบที่ 5  นอกจากนี้ เขายังเป็นประธานผู้จัดการแข่งขันหมากรุกสากลเยาวชนชิงแชมป์ประเทศไทย ประจำปี 2554 ด้วยเช่นกันเด็กนักเรียนอนุบาลเชียงใหม่ คว้า 2 รางวัลชนะเลิศ - เชียงใหม่นิวส์
# วงศ์นกเอี้ยงและนกกิ้งโครง
วงศ์นกเอี้ยงและนกกิ้งโครง  เป็นวงศ์ของนกเกาะคอนในกลุ่มนกร้องเพลง ใช้ชื่อวงศ์ว่า Sturnidae 

จัดเป็นนกขนาดเล็กถึงขนาดกลางในอันดับนี้ มีขนาดลำตัวตั้งแต่ 19-30 เซนติเมตร   มีลักษณะเด่น คือ จะงอยปากค่อนข้างแบนข้างเล็กน้อย และยาวกว่าหัว รูจมูกไม่มีสิ่งปกคลุมและไม่ทะลุถึงกันเพราะมีผนังกั้น และตั้งอยู่ใกล้มุมปากมากกว่าจะงอยปากบน มุมปากไม่มีขนแข็ง จะงอยปากแข็งแรง ปลายปีกแหลม มีขนปลายปีก 10 เส้น ขนหางมี 12 เส้น ขาแข้งอ้วนสั้นปกคลุมด้วยเกล็ดชนิดเกล็ดซ้อน แข้งยาวกว่านิ้วที่ 3 รวมเล็บ บริเวณโคนนิ้วเป็นอิสระ หางสั้น บินเก่ง บินเป็นแนวตรง นกที่มีขนาดเล็ก จะมีปีกเรียวยาว ในขณะที่นกขนาดใหญ่กว่าจะมีปีกที่กว้างและมนกว่า มักมีสีขนที่เข้ม อนุกรมวิธานนกในประเทศไทย

มีนิเวศวิทยาที่กระจายพันธุ์ไปในหลายพื้นที่ทั้งในป่าทึบ ภูเขา หรือแม้กระทั่งพื้นที่เปิดโล่งหรือตามชุมชนเมืองที่อยู่อาศัยของมนุษย์ มีพฤติกรรมที่เป็นที่รู้จักดีคือ อยู่รวมกันเป็นฝูง ชอบส่งเสียงร้องดัง ร้องเก่ง และสามารถเลียนเสียงต่าง ๆ ได้ แม้แต่ภาษาพูดของมนุษย์ จึงนิยมนำมาเป็นสัตว์เลี้ยง กินอาหารจำพวกแมลง เมล็ดพืช และผลไม้ สร้างรังอยู่ตามกิ่งไม้หรือบนยอดมะพร้าว ต้นปาล์ม บางชนิดทำรังอยู่ในโพรง โดยจะไม่เจาะโพรงเอง แต่จะอาศัยโพรงเก่าหรือแย่งมาจากสัตว์หรือนกชนิดอื่น มีอาณาเขตของตนเองและจะปกป้องอาณาเขต ทั่วโลกทั้งหมดราว 112 ชนิด ใน 28 สกุล (ดูในตาราง-บางข้อมูลจำแนกมี 27 สกุล) พบได้ทั้งเอเชีย ยุโรป แอฟริกา อเมริกาเหนือ ออสเตรเลียทางตอนเหนือ และนิวซีแลนด์ และยังแบ่งออกได้เป็น 2 เผ่า คือ Sturnini และMimini 
 
ในประเทศไทยพบ 16 ชนิด ชนิดที่เป็นที่รู้จักกันดี ได้แก่ นกเอี้ยง (Acridotheres tristis), นกเอี้ยงหงอน (A. garndis) นกขุนทอง (Gracula religiosa) เป็นต้น 

 นกในวงศ์นกเอี้ยงและนกกิ้งโครงที่พบในประเทศไทย 
มีทั้งนกอพยพ, นกพลัดหลง และนกประจำถิ่น ซึ่งทุกชนิดเป็นสัตว์ป่าคุ้มครองทั้งหมดสัตว์ป่าคุ้มครอง
 นกเอี้ยงดำปักษ์ใต้	(Aplonis panayensis)	
 นกกิ้งโครงปีกลายจุด	(Saroglossa spiloptera)
 นกเอี้ยงหัวสีทอง	(Ampeliceps coronatus)	
 นกขุนทอง หรือ นกเอี้ยงคำ	(Gracula religiosa)	
 นกเอี้ยงหงอน	(Acridotheres grandis)	
 นกเอี้ยงก้นลาย	(Acridotheres cristatellus)	
 นกเอี้ยงควาย	(Acridotheres fuscus)	
 นกเอี้ยง หรือ นกเอี้ยงสาริกา	(Acridotheres tristis)
 นกกิ้งโครงหัวสีนวล	(Acridotheres burmannicus)	
 นกกิ้งโครงคอดำ	(Gracupica nigricollis)	
 นกเอี้ยงด่าง	(Gracupica contra)	
 นกกิ้งโครงแกลบหลังม่วงดำ	(Sturnia sturnina)
 นกกิ้งโครงแกลบแก้มสีน้ำตาลแดง	(Sturnia philippensis)	
 นกกิ้งโครงแกลบปีกขาว	(Sturnia sinensis)
 นกกิ้งโครงแกลบหัวเทา	(Sturnia malabarica)	
 นกเอี้ยงพราหมณ์	(Temenuchus pagodarum)	
 นกกิ้งโครงสีกุหลาบ	(Pastor roseus)	
 นกกิ้งโครงแก้มขาว	(Sturnus cineraceus)	
 นกกิ้งโครงพันธุ์ยุโรป	(Sturnus vulgaris) Feare, Chris; Craig, Adrian (1999). Starlings and Mynas. Princeton University Press. ISBN 0-7136-3961-X.
# นกเอี้ยงคำ
นกเอี้ยงคำ หรือ นกขุนทอง  เป็นสกุลของนกเกาะคอนร้องเพลงสกุลหนึ่ง ใช้ชื่อสกุลว่า Gracula ในวงศ์นกเอี้ยงและนกกิ้งโครง (Sturnidae)

มีรูปร่างคล้ายกับนกในสกุล Acridotheres หรือนกเอี้ยง แต่ลำตัวมีขนาดใหญ่กว่า ขนาดลำตัวโดยเฉลี่ย 20-30 เซนติเมตร ขนเป็นสีดำเป็นเงามัน มีลักษณะเด่น คือ  มีเหนียง คือ แผ่นหนังสีเหลืองอมส้มคลุมท้ายทอยและอีกส่วนที่ใต้ตา ซึ่งจะแตกต่างไปกันตามแต่ละชนิด จะงอยปากสีแดงส้มและหน้าแข้งเป็นสีเหลืองสด

เป็นนกที่แพร่กระจายพันธุ์ในป่าดิบหรือบนภูเขาตั้งแต่อนุทวีปอินเดีย จนถึงเอเชียอาคเนย์ทั้งส่วนที่เป็นแผ่นดินใหญ่และหมู่เกาะต่าง ๆ 

เป็นนกที่รู้จักกันเป็นอย่างดีว่ามีเสียงร้องที่ไพเราะ และสามารถหัดให้เลียนเสียงต่าง ๆ เช่น เสียงพูดของมนุษย์ได้ จึงนิยมเลี้ยงกันเป็นสัตว์เลี้ยง และมีการนำไปสู่สหรัฐอเมริกาด้วยในฐานะสัตว์เลี้ยง ในราคาที่สูง แต่ผู้คนในภาคตะวันออกเฉียงเหนือของอินเดียนิยมนำมาทำเป็นแกงเผ็ด ถือเป็นอาหารจานโปรดของท้องถิ่น

จำแนกออกเป็นชนิดต่าง ๆ ได้ 4 หรือ 5 ชนิด ตามลักษณะของเหนียงและขนาดลำตัว ซึ่งแตกต่างกันไปตามถิ่นที่อยู่อาศัย ซึ่งเดิมเคยจัดให้เป็นชนิดย่อยของกันและกัน แต่ปัจจุบันได้รับการยอมรับให้แยกเป็นชนิดต่างหาก ได้แก่

 นกขุนทอง (Gracula religiosa)
 นกขุนทองเหนือเล็ก (Gracula (religiosa) indica)  (เป็นชนิดย่อยของนกขุนทอง)
 นกขุนทองอิงกาโน (Gracula enganensis)
 นกขุนทองไนแอส (Gracula robusta)
 นกขุนทองศรีลังกา (Gracula ptilogenys)นกขุนทอง Birds of India by Grimmett, Inskipp and Inskipp, ISBN 0-691-04910-6
Feare, Chris; Craig, Adrian (1999). Starlings and Mynas. Princeton University Press. ISBN 0-7136-3961-X.
# ทศพร เสรีรักษ์
นายแพทย์ ทศพร เสรีรักษ์  (เกิด 8 มีนาคม พ.ศ. 2498) เป็นแพทย์และนักการเมืองชาวไทย อดีตรองเลขาธิการนายกรัฐมนตรี อดีตโฆษกประจำสำนักนายรัฐมนตรี ในรัฐบาล ยิ่งลักษณ์ ชินวัตร และสมาชิกสภาผู้แทนราษฎรจังหวัดแพร่สถาบันพระปกเกล้า. นักการเมืองถิ่นจังหวัดแพร่  กรุงเทพ : สำนักวิจัยและพัฒนา สถาบันพระปกเกล้า. 2555

 ประวัติ 
ทศพร เสรีรักษ์ เกิดเมื่อวันที่ 8 มีนาคม พ.ศ. 2498 ที่อำเภอย่านตาขาว จังหวัดตรังประวัติผู้สมัคร ส.ส.กรมการปกครอง เป็นบุตรของนายอุทัย กับนางทัศนีย์ เสรีรักษ์ สมรสกับนางปานหทัย เสรีรักษ์ บุตรสาวของ ดร.เมธา หรือพ่อเลี้ยงเมธา เอื้ออภิญญกุลรู้จัก "ทศพร เสรีรักษ์" โฆษกรัฐบาล-บ้าน111 และเป็นพี่สาวของนายวรวัจน์ เอื้ออภิญญกุล

นายแพทย์ทศพร สำเร็จการศึกษาระดับปริญญาตรี วิทยาศาสตรบัณฑิต และแพทยศาสตรบัณฑิต จากมหาวิทยาลัยมหิดล และปริญญาโท สาธารณสุขศาสตรมหาบัณฑิต จากมหาวิทยาลัยมหิดลเช่นเดียวกัน

 การทำงาน 
นายแพทย์ทศพร รับราชการเป็นนายแพทย์ สังกัดกระทรวงสาธารณสุข ก่อนจะลาออกจากราชการมาทำงานการเมือง และได้รับเลือกตั้งเป็นสมาชิกสภาผู้แทนราษฎรจังหวัดแพร่ ในการเลือกตั้ง พ.ศ. 2539 สังกัดพรรคชาติไทย และในการเลือกตั้ง พ.ศ. 2544 และ พ.ศ. 2548 ในสังกัดพรรคไทยรักไทย ก่อนจะถูกตัดสิทธิทางการเมืองเนื่องจากเป็นกรรมการบริหารพรรคไทยรักไทย ในปี พ.ศ. 2550

ต่อมาในปี พ.ศ. 2555 ได้รับแต่งตั้งเป็นโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตรครม.มีมติแต่งตั้ง "ทศพร เสรีรักษ์" เป็นโฆษกรัฐบาลคนใหม่

ในปี 2562 เขาได้เข้าร่วมงานกับพรรคไทยรักษาชาติ แต่เมื่อพรรคดังกล่าวถูกยุบพรรค นายแพทย์ทศพร จึงย้ายกลับไปสังกัดพรรคเพื่อไทยล้วงลึกหัวใจคนเป็นหมอ ‘วรวัจน์’ เผยอีกด้าน ‘นพ.ทศพร’ เรื่องที่ตำรวจ-รัฐบาลอาจไม่เคยรู้ และหลังจากนั้น เขามีบทบาทในการดูแลช่วยเหลือผู้ชุมนุมทางการเมืองรู้จัก "ทศพร เสรีรักษ์" อดีตโฆษกรัฐบาล ในภารกิจ "ประกบม็อบ"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒๗, ๑ ธันวาคม ๒๕๔๓
# สาระแน โอเซกไก
สาระแน โอเซกไก J-Channelも協力!! タイ映画『サラネア おせっかい』のお知らせ  เป็นภาพยนตร์ไทย ออกฉายวันที่ 18 ตุลาคม พ.ศ. 2555 โดยเป็นผลงานภาพยนตร์ลำดับที่ 4 ของ ลักษ์ 666  โดยเป็นครั้งแรกที่ร่วมมือกับ เอ็ม เทอร์ตี้ไนน์ (M๓๙) กำกับโดยเกียรติศักดิ์ อุดมนาค นำแสดงโดย เกียรติศักดิ์ อุดมนาค, เริงฤทธิ์ แมคอินทอช, Penalty (Hide and Wacky), บริบูรณ์ จันทร์เรือง, ภูภูมิ พงศ์ภานุ, วรัฐฐา อิมราพร, ชรัฐฐา อิมราพร (วงเนโกะ จัมพ์) และผดุง ทรงแสงhttp://movie.kapook.com/view46055.html

ภาพยนตร์ทำรายได้ 39,477,785 บาท20 อันดับหนังไทยทำเงินประจำปี 2555

 นักแสดง 
 เกียรติศักดิ์ อุดมนาค
 เริงฤทธิ์ แมคอินทอช

 นักแสดงตลกจากญี่ปุ่น 
 Wacky (Penalty)
 Hide (Penalty)

 นักแสดงที่โดนแกล้ง
 ภูภูมิ พงศ์ภานุ 
 วรัฐฐา อิมราพร 
 ชรัฐฐา อิมราพร
 บริบูรณ์ จันทร์เรือง
 ผดุง ทรงแสง
 เกียรติศักดิ์ อุดมนาค

 นักแสดงประกอบ 
 นิธิ สมุทรโคจร
 ศรีพรรณ ชื่นชมบูรณ์
 มารุต ชื่นชมบูรณ์
 สุทธิวรรณ สินประมวญ

 เพลงประกอบภาพยนตร์ 
 สาระแน โอเซกไก - โดย ธนพล ศรีกาญจนา
 ผิดที่รักมากไป - โดย ธนพงษ์ ไชยลาโลภ
 ยิ่งรัก ยิ่งแกล้ง - โดย Musketeers
# หมู่เกาะโถเจิว
หมู่เกาะโถเจิว  หรือ หมู่เกาะโถจู  เป็นหมู่เกาะในอ่าวไทยที่อยู่ในน่านน้ำของประเทศเวียดนาม ในพื้นที่ตำบลโถเจิว อำเภอฟู้โกว๊ก จังหวัดเกียนซาง

 ประวัติศาสตร์ 
หมู่เกาะนี้เป็นปัญหาเขตแดนระหว่างกัมพูชากับเวียดนาม โดยทั้งสองชาติต่างกล่าวว่าหมู่เกาะนี้อยู่ในน่านน้ำของตนVietnam’s First Maritime Boundary Agreement ในสงครามกัมพูชา-เวียดนาม กองทัพเขมรแดงไดเข้าโจมตีและยึดครองเกาะโถจูเป็นเวลาสั้น ๆ ก่อนที่เวียดนามจะส่งกองทหารมาขับไล่ออกไป ทหารเขมรแดงส่วนใหญ่ถูกฆ่า แต่ความสูญเสียของทั้งสองฝ่ายไม่ทราบแน่ชัด ใน พ.ศ. 2523 ได้จุดพบโครงกระดูกมากมายบนเกาะ ถือเป็นการสู้รบที่นองเลือดครั้งหนึ่งในประวัติศาสตร์ของเกาะนี้Phu Quoc Island - History & culture
# สุรพงษ์ ทมพา
สุรพงษ์ ทมพา  เป็นอดีตผู้รักษาประตูฟุตซอลชาวไทย และปัจจุบันเป็นสมาชิกของฟุตซอลทีมชาติไทย“ช้างศึกโต๊ะเล็ก” สู้เต็มที่ แต่พ่าย “ยูเครน” - เดลินิวส์ฟุตซอลไทยแพ้ยูเครนลุ้นนัดหน้าปารากวัย - ไทยโพสต์ เขาได้เข้าแข่งขันให้แก่ทีมชาติไทยในฟุตซอลชิงแชมป์โลก 2008 ที่ประเทศบราซิลวิคเตอร์โวไทยบู๊ยูเครนสนุก,ติวสุรพงษ์เซฟแทนประกิต ซึ่งสุรพงษ์เป็นกัปตันฟุตซอลทีมชาติไทย และได้รับการยกย่องให้เป็นนายทวารมือ 1 อย่างไรก็ตาม เขาเคยรับโทษแบนย้อนหลัง 2 นัด จากการได้รับใบแดงในการแข่งขันฟุตซอลชิงแชมป์เอเชีย 2010 ที่ประเทศอุซเบกิสถาน ในรอบ 8 ทีมสุดท้าย“สุรพงษ์” พลาดลงช่วยไทยพบพม่า ในฟุตซอลชิงแชมป์เอเชีย

สุรพงษ์ ทมพา ได้ทำหน้าที่เป็นผู้รักษาประตูในการแข่งขันฟุตซอลชิงแชมป์โลก 2012 แทนประกิต ด่านขุนทด ที่บาดเจ็บในเกมแรกโต๊ะเล็กไทยปรับทัพส่งสุรพงษ์ลงเฝ้าเสาบู๊ยูเครนไทย พ่าย ยูเครน 3-5 ศึกฟุตซอลชิงแชมป์โลก - MCOT.netฟุตซอลโลกกลุ่ม A ไทย ผิดฟอร์ม พ่ายยูเครน 3-5 : INN News จากที่ซึ่งเดิมได้วางแผนไว้ในกรณีที่ประกิตอาจเกิดอาการตื่นสนาม

และใน พ.ศ. 2557 เขาได้ทำหน้าที่เป็นผู้ฝึกสอนผู้รักษาประตูให้แก่ฟุตซอลทีมชาติไทยแข้งโต๊ะเล็กรวมพลแล้วพร้อมฟิตซ้อมทันทีแข้งฟุตซอลไทย ตบเท้ารายงานตัวลงซ้อมวันแรก - ข่าวไทยรัฐออนไลน์
# สิงโตทรานส์วาล
สิงโตทรานส์วาล หรือ สิงโตแอฟริกาตะวันออกเฉียงใต้  เป็นชนิดย่อยของสิงโตชนิดหนึ่งที่ยังคงดำรงเผ่าพันธุ์มาจนถึงปัจจุบัน 

เป็นสิงโตที่อาศัยอยู่ในภูมิภาคแอฟริกาใต้ เช่น อุทยานแห่งชาติครูเกอร์และเขตสงวนส่วนบุคคลคาลาฮารีHaas, S.K.; Hayssen, V.; Krausman, P.R.. Mammalian species - Panthera leo. 2005 Mammalian Species (762): 1-11. pdf  โดยที่ได้ชื่อมาจากจังหวัดทรานส์วาลในแอฟริกาใต้

โดยได้รับการจำแนกออกมาจากสิงโตแหลมกู๊ดโฮป (P. l. melanochaitus) ที่สูญพันธุ์ไปแล้ว ซึ่งไม่แตกต่างอะไรจากสิงโตที่พบในแอฟริกาใต้ ดังนั้นสิงโตแหลมกู๊ดโฮปอาจจะถือได้ว่าเป็นตัวแทนของสิงโตทรานส์วาลBarnett, Ross; Nobuyuki Yamaguchi, Ian Barnes and Alan Cooper (August 2006). "Lost populations and preserving genetic diversity in the lion Panthera leo: Implications for its ex situ conservation". Conservation Genetics 7 (4): 507–14

ตัวผู้มีขนแผงคอใหญ่และยาว มีความยาวลำตัว 2.6-3.20 เมตร รวมทั้งหาง ตัวเมียยาว 2.35-2.75 เมตร น้ำหนักของตัวผู้โดยทั่วไป 150-250 กิโลกรัม ในขณะที่ตัวเมียประมาณ 110-182 กิโลกรัม ความสูงที่หัวไหล่ 0.92-1.23 เมตร ล่าสัตว์ขนาดใหญ่ เช่น ม้าลาย, ควายป่า, แอนทิโลป เป็นอาหาร รวมถึงลูกยีราฟที่เกิดใหม่หรืออ่อนแอด้วย

นอกจากนี้แล้ว สิงโตทรานส์วาลยังมีอีกประเภทหนึ่งที่หายาก คือ สิงโตขาว ที่มีลำตัวและแผงคอเป็นสีขาวเกือบทั้งหมด โดยที่ไม่ใช่สัตว์เผือก แต่เกิดจากการผิดปกติทางพันธุกรรม ซึ่งหาได้ยากมากและมีปริมาณที่น้อยมากแล้วในธรรมชาติ โดยจะพบได้เฉพาะอุทยานแห่งชาติครูเกอร์เท่านั้น

สิงโตทรานส์วาลมีมากกว่า 2,000 ตัวที่ได้รับการลงทะเบียนและคุ้มครองในอุทยานแห่งชาติครูเกอร์The Kruger Nationalpark Map. Honeyguide Publications CC. South Africa 2004. Barnett, R.; Yamaguchi, N.; Barnes, I.; and Cooper, A. (2006): The origin, current diversity and future conservation of the modern lion (Panthera leo). Proc. R. Soc. B (2006) 273, 2119–2125
# นกกิ้งโครงคอดำ
นกกิ้งโครงคอดำ หรือ นกเอี้ยงโครง  เป็นนกชนิดหนึ่งในวงศ์นกเอี้ยงและนกกิ้งโครง (Sturnidae)

นกกิ้งโครงคอดำเป็นนกที่มีรูปร่างอ้วนป้อมและ มีขนาดใหญ่กว่านกชนิดอื่นในวงศ์เดียวกัน มีขนาดความยาวประมาณ 27 เซนติเมตร ตัวผู้และตัวเมียมีลักษณะคล้ายกัน มีปากสีดำ หัวสีขาว มีหนังรอบตาสีเหลือง คอสีดำ ปีกและลำตัวด้านบนสีเท้ามีแถบสีขาวพาดขวาง 4-5 เส้น อก, ท้อง, ก้น, สะโพกและปลายหางสีขาว ในประเทศไทยพบได้แทบทุกภาคยกเว้นทางตอนใต้ของภาคใต้ ในต่างประเทศพบได้ในประเทศอินเดีย, พม่า, ลาว, เวียดนาม, กัมพูชา และภาคใต้ของจีน

นกกิ้งโครงคอดำเป็นนกที่กินเมล็ดพืชและธัญพืชเป็นอาหาร และกินสัตว์ขนาดเล็ก ๆ เช่น แมลงหรือสัตว์เลื้อยคลานได้ด้วย อาศัยอยู่รวมกันเป็นฝูง หากินตามพื้นดิน โดยมักส่งเสียงร้องเอะอะเสียงดังทั้งฝูงโดยเฉพาะเมื่อตกใจหรือเวลาถูกรบกวน เป็นนกที่อาศัยทั้งในท้องทุ่งหรือแหล่งเกษตรกรรม จนถึงชุมชนเมืองของมนุษย์ เช่น สวนสาธารณะต่าง ๆ นกที่อาศัยอยู่ในเมืองมีพฤติกรรม นำเอาเศษวัสดุตามกองขยะ เช่น กระดาษ หรือถุงพลาสติก มาสร้างรัง วางไข่คราวละ 2-6 ฟอง กกไข่นาน 15-17 วัน จึงฟักออกเป็นตัว โดยรังเป็นรังแบบปิดมีทางเข้าออกแค่ทางเดียว ลักษณะรังเป็นรูปโดมขนาดใหญ่แขวนตามต้นไม้ ซึ่งนกในชุมชนเมืองอาจจะทำหลังใต้หลังคาบ้านของมนุษย์ มีฤดูผสมพันธุ์ในช่วงเดือนเมษายน-มิถุนายน

นกกิ้งโครงคอดำเป็นหนึ่งของนกในวงศ์นี้ที่สามารถเลียนเสียงมนุษย์ได้ จึงมีการนำมาเลี้ยงเป็นสัตว์เลี้ยง และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 นกกิ้งโครงโผลงมาจับกรงนกเอี้ยง อ้อยอี๋เอียงเถียงกันตลอดเวลา จากราชบัณฑิตยสถาน